नोट करने वाली बात यह है कि अपराधी से नेता बने लोगों पर जब भी कार्रवाई हुई है तो उसके सजातीय आधार पर समर्थन में ब्राह्म्ण महासभा या क्षत्रिय महासभा की खबरें सबसे ज्यादा छपी हैं जबकि यह जातियां अपने आपको संस्कारित कहती हैं। देश भर में कुछ ही जातियां हैं जिनका उम्मीदवार भारत के किसी भी क्षेत्र के किसी भी पार्टी से छूट जाये तो यह खबरें छपने लगेंगी कि उस जाति के लोग अब अमुक पार्टी को वोट नहीं देंगे। क्या अखबार ऐसी खबरें छापने के लिये बाध्य हैं।